Dakulà an nagin impluwensiya ki Sto. Tomas kan librong Canaman Through the Centuries (1983) na isinurat ni Jose Barrameda sa saiyang pagsurat asin adbokasiya sa pagpapahalaga kan sadiring kultura. Hinimò niya kan 2010 an sarong publikasyon kan Sumaro Bikolnon asin BikolianA nin mga rawitdawit sa manlainlain na tataramon na Bikolnon, an An Tambobong Nin Literaturang Bikolnon na nagluwas nin tulong beses kan 2010 sagkod 2011. Kan 2010, pinakarhay niya an librong CANAMAN: Girà nin Banwaan na isinurat kan saiyang ama.